EkBass/fiwiki-20250220-pages-articles huggingface dataset:
Lehtoniemen konepaja

Lehtoniemen konepaja oli Albert Krankin ja Torsten Forsténin vuonna 1888 Joroisten Lehtoniemeen perustama konepaja ja telakka. Sieltä valmistui 205 höyrylaivaa ja 360 höyrykonetta. Aikoinaan tehtaan tuotteita myytiin kaikkialle Suomeen sekä Pietariin ja Moskovaankin. Vuonna 1886 insinööri Albert Krank rakensi Taipaleen kanavalle pienen kuivatelakan, konepajan ja vesimyllyn. Seuraavana vuonna insinööri Torsten Forstén myi Krankille osan juuri hankkimaansa, lahden vastakkaisella rannalla sijaitsevaa, Lehtoniemen tonttia. Samalla herrat yhdistivät voimansa ja perustivat yhtiön Tehtaat Taipale & Lehtoniemi Fabriker. Lehtoniemelle valmistui 1888 korjauspaja, valimo, varustamo ja seitsemän asuinrakennusta, ja pian koko tehtaan toimisto siirrettiin Lehtoniemeen. Albert Krank oli insinööri, keksijä ja visionääri. Hänen yhtiökumppaninsa Torsten Forstén (1855–1911) puolestaan oli opiskellut Pietarissa Mikaelin tykkiopiston pyroteknisellä osastolla ja valmistunut insinööri-mekaanikoksi. Työskenneltyään Nobelin tehtaalla Pietarissa Forstén siirtyi Joroisiin. Forstén myi 1892 osuutensa yhtiökumppanilleen, mutta hänen vaimonsa Olga Forstén jatkoi edelleen työtään tehtaan väen parissa johtamalla konepajan soittokuntaa ja kuoroa. Ajalleen epätyypillisesti nämä harrastuspiirit kokosivat yhteen niin tehtaan työväestöä kuin johtoakin. Krankin aika oli laivanrakentamisen kannalta menestyksekästä, mutta 1901 tehdas ajautui rahoitusvaikeuksiin. Krank matkusti Saksaan rahoitusta järjestämään, mutta kuoli matkalla 1902 ja Carolus Wrede osti yrityksen. Maailmansodan alkaminen merkitsi tilausten lisääntymistä, mutta kun venäläisten tilaukset loppuivat, ajautui yhtiö jälleen vaikeuksiin. Konepajan toimitusjohtajina olivat myöhemmin tunnetut vuorineuvokset eli Armas Nikander 1917–1921 ja Wilhelm Wahlforss 1921–1925. 1920-luvun lama oli lopullinen isku, ja A. Ahlström Osakeyhtiö osti 1929 konkurssiin menneen yrityksen ja lopetti sen toiminnan. Ensimmäiset valmistuneet laivat olivat 1889 "Juka", "Salmi" ja "Alli". Tehtaan muuta tuotantoa ovat muun muassa laivat S/S Karjalankoski, M/S Taru, S/S Ylä-Keitele, S/S Norrkulla, M/S Koski, S/S Ilona, SS Tarjanne, S/S Suomi, M/S Jyväskylä, S/S Lokki ja SS Vetäjä V.elka.fi == Katso myös == *Varkauden tykki == Lähteet == == Aiheesta muualla == *Martti Myllylä, Albert Krank : varkautelainen laivanrakentaja, Suomen höyrypursiseura 1990 *Konepajalta säilyneitä piirustuksia *Pörssitieto: Oy Lehtoniemi Ab. Luokka:Suomen telakat Luokka:Entiset suomalaiset metalliteollisuusyhtiöt Luokka:Laivanrakennusyhtiöt
Peer Steinbrück

Peer Steinbrück (10. tammikuuta 1947, Hampuri) on saksalainen sosiaalidemokraatti (SPD). Hän toimi Merkelin ensimmäisen hallituksen valtiovarainministerinä vuosina 2005–2009. Hän toimi myös SPD:n varapuheenjohtajana vuosina 2005–2009. Vuosina 2002–2005 Steinbrück toimi Nordrhein-Westfalenin pääministerinä (Ministerpräsident). Häntä ei valittu tehtävään uudelleen kevään 2005 vaaleissa, vaan häntä seurasi CDU:n Jürgen Rüttgers. Vuoden 2013 liittopäivävaaleissa Steinbrück on SPD:n ehdokas liittokansleriksi. Steinbrück on opiskellut kansantaloustiedettä ja yhteiskuntatieteitä Kielin yliopistossa. ==Lähteet== ==Aiheesta muualla== * Steinbrückin kotisivu Luokka:Saksan valtiovarainministerit Luokka:Saksalaiset sosiaalidemokraattiset poliitikot Luokka:Vuonna 1947 syntyneet Luokka:Elävät henkilöt
Stanislav Tarasov

Stanislav Vasiljevitš Tarasov (s. 18. maaliskuuta 1937) on tverinkarjalainen runoilija, kirjailija ja säveltäjä. Hän asuu sulat ajat syntymäkylässään Vasilkovalla, joka on yksi monista Medveditša-joen varrella olevista elävistä karjalaiskylistä. Kylä on tunnettu joen törmällä olevista ikiaikaisista hautakummuista kurgaaneista, joiden tarkkaa ikää ei liene vieläkään selvitetty. Nyttemmin Vasilkova on tunnettu myös Tarasovin sinne rakentamasta tsasounasta, joka on muutaman vuoden ollut käytössä ylhäällä jokitörmällä. Stanislav Tarasov oli ennen eläkkeelle pääsyään ammatiltaan metsänvartija. Tämä ammatti oli hänelle lähes ihanteellinen, koska luonto ja sen vuodenkierto ovat runoistakin päätellen hänelle hyvin tärkeitä. Talvet hän elää nyt ikäännyttyään vaimonsa kanssa "linnassa", eli Lihoslavlin kaupungissa.Hän on kirjoittanut runsaasti karjalan- ja venäjänkielistä runoutta josta osa julkaistu kirjassa Oma randa, mikä suoraan käännettynä merkinnee minun maani tai kotiseutuni. Tarasovin voi kesäaikaan löytää kotikylästään talonsa portailta, jossa istuen hän usein mandoliinilla itseään säestäen laulaa säveltämiään ja sanoittamiaan lauluja. Luokka:Venäläiset runoilijat Luokka:Vuonna 1937 syntyneet Luokka:Elävät henkilöt
Peter Sarstedt

Peter Eardley Sarstedt (12. joulukuuta 1941 New Delhi, Intia – 8. tammikuuta 2017) oli englantilainen laulaja-lauluntekijä. Hän saavutti suosiota vuoden 1969 singlellään ”Where Do You Go To (My Lovely)?”. ==Elämä ja ura== Peter Eardley Sarstedt syntyi New Delhissä, Intiassa 10. joulukuuta 1941. Hänen vanhempansa olivat brittiläisiä virkamiehiä, ja hänellä oli viisi sisarusta. Isä Albert oli saksalaissyntyinenhttp://www.hamhigh.co.uk/etcetera/music/ray_singer_and_peter_sarstedt_still_on_a_high_note_with_restless_heart_1_1946982 Ray Singer and Peter Sarstedt still on a high note with ‘Restless Heart’], Ham&High;, 21.2.2013. Seuraavana vuonna perhe muutti Darjeelingiin, missä isä sai johtaakseen teeplantaasin. Sen jälkeen perhe muutti Kalkuttaan, ja vuonna 1954 Lontooseen, Englantiin.Peter Sarstedt biography, Allmusic.com, Richie Unterberger Peterin isoveli Richard perusti vuonna 1957 skiffle-yhtyeen, johon kuuluvat myös Peter ja pikkuveli Clive. Vuonna 1961 Richard otti taiteilijanimekseen Eden Kane ja saavutti menestystä, kuten myös Clive myöhemmin nimellä Robin Sarstedt. Peter Sarstedt alkoi kirjoittaa omia folkhenkisiä poplaulujaan vuonna 1966. Hänen ensimmäiset singlensä eivät menestyneet, mutta vuoden 1969 single "Where Do You Go To (My Lovely)?" nousi listaykköseksi Britannian lisäksi 14 muussakin maassa ja toi Sarstedtille Ivor Novello -palkinnon. Samana vuonna myös single "Frozen Orange Juice" nousi Britannian top-10:een ja esikoisalbumi Peter Sarstedt sijalle 8. Sarstedt esiintyi 1980-luvulta alkaen usein yhteiskiertueilla muiden brittiläisten 1960-luvun lopun ja 1970-luvun poppareiden kanssa. Sarstedtin uusin albumi on Restless Heart (2013). Sarstedt lopetti uransa vuonna 2010 sairauden vuoksi. Hän kuoli vuonna 2017. Sarstedtin hittikappaleesta ”Where Do You Go To (My Lovely)?” teki Hector suomenkielisen version nimeltään "Kuningatar". Se noudattaa alkuperäistekstiä varsin tarkasti muun muassa viittauksineen Marlene Dietrichiin, Zizi Jeanmaireen ja Pierre Balmainiin. == Lähteet == == Aiheesta muualla == * Viralliset kotisivut Luokka:Brittiläiset laulaja-lauluntekijät Luokka:Englantilaiset laulajat Luokka:Vuonna 1941 syntyneet Luokka:Vuonna 2017 kuolleet
Leopardus

Leopardus on kissaeläinten heimoon kuuluva pienikokoisista petoeläimistä koostuva suku, jonka lajien pääasiallinen esiintymisalue on Keski- ja Etelä- Amerikka. Vain harvoja lajeja esiintyy Yhdysvalloissa saakka. Oselotti on suvun lajeista suurikokoisin, useimmat muista lajeista ovat kooltaan kotikissan luokkaa. Leopardi ei nimestään huolimatta kuulu tähän sukuun vaan suurkissojen (Panthera) sukuun. == Lajit == Sukuun kuuluu kahdeksan lajia: * Pampakissa (Leopardus colocola) * Vuorikissa (Leopardus geoffroyi) * Yökissa (Leopardus guigna) * Leopardus guttulus * Andienkissa (Leopardus jacobita) * Oselotti (Leopardus pardalis) * Tiikerikissa (Leopardus tigrinus) * Pitkähäntäkissa eli puuoselotti eli margay (Leopardus wiedii) Sukua pidettiin aiemmin kissojen (Felis) suvun alasukuna. == Lähteet == Luokka:Kissaeläimet
Township (täsmennyssivu)

Township voi tarkoittaa: ==Hallinto== *Township, julkishallinnon yksikkö englanninkielisissä maissa ==Maantiede== *Etelä-Afrikassa mustien asuinaluetta, eli slummia
Sererit

Sererit (myös sereerit) ovat sererin kieltä puhuva kansa Senegalissa ja Gambiassa. He muodostavat 15 prosenttia Senegalin väestöstä ja ovat maan toiseksi suurin etninen ryhmä. Gambiassa oli vuoden 2003 väestönlaskennan mukaan lähes 38 000 sereriä, kolme prosenttia maan väestöstä. Sererien lähtöalueena pidetään eteläistä Mauritaniaa, josta maurit ajoivat heidät 1000–1100-luvuilla etelään. Vuonna 1186 sererit muodostivat fulbejen kanssa Walon valtakunnan. 1300-luvulta lähtien heillä oli kaksi omaa valtiota, Saloum ja Sine. Perinteiset elinkeinot ovat maanviljely ja karjanhoito. Tärkeimmät viljelykasvit ovat maapähkinä, hirssi ja riisi. Aineellinen kulttuuri ei juurikaan poikkea wolofeista. Yhteiskunnan perustan muodostavat suurperheiden yhteisöt. Suurin osa serereistä on sunnimuslimeja, osa harjoittaa perinteistä uskontoa. Perinteiset painikilpailut ovat näkyvä osa sererien kulttuuria. ==Katso myös== *Safi Faye, kansantieteilijä ja elokuvaohjaaja, sereri ==Lähteet== Luokka:Gambian etniset ryhmät Luokka:Senegalin etniset ryhmät
Karamzin

Karamzin voi viitata seuraaviin henkilöihin: * Aurora Karamzin (1808–1902), sosiaali- ja diakoniatyön uranuurtaja Suomessa * Nikolai Karamzin (1766–1826), venäläinen kirjailija, kielimies ja historioitsija
Yskjoki

Yskjoki (v:sta 1948 ) on joki Karjalankannaksella Kyyrölässä Viipurin piirissä Leningradin alueella Venäjällä. Yskjoki sijaitsee alueella, jonka Suomi luovutti Neuvostoliitolle. Suomelle kuuluessaan joki sijaitsi Kyyrölän kunnan alueella vuoteen 1934 asti, jolloin Kyyrölä liitettiin Muolaaseen. Yskjoki kuuluu Vuoksen vesistöön. Joki saa alkunsa Yskjärvestä ja virtaa luoteeseen ja laskee Äyräpäänjärveen. Joen varrella sijaitsevat Kyyrölän ja Sudenojan kylät. Luokka:Luovutettujen alueiden joet Luokka:Leningradin alueen joet Luokka:Muolaa Luokka:Vuoksen alue‎
Yskjärvi

Yskjärvi () on järvi Karjalankannaksella Kyyrölän maalaiskunnassa Viipurin piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi kuului Muolaan ja Kyyrölän kuntiin vuoteen 1934 asti, jolloin Kyyrölä liitettiin Muolaaseen. Järvi on noin kuusi kilometriä pitkä ja noin 2,5 kilometriä leveä. Järven pinta on 17,7 metriä merenpinnan yläpuolella ja se kuuluu Vuoksen vesistöön. Järven keskellä on Suursaari ja järven pohjoispäässä Piensaari. Järven pohjoispäästä alkaa Yskjoki, jota pitkin järven vedet laskevat Äyräpäänjärveen. Järven rannoilla sijaitsevat Pällilän, Kyyrölän ja Sormulan kylät. ==Aiheesta muualla== * № 105. Озеро Вишневское Rybalka v Pitere. fishingpiter.ru (mm. järven syvyyskartta) Luokka:Luovutettujen alueiden järvet Luokka:Leningradin alueen järvet Luokka:Muolaa Luokka:Vuoksen alue‎
Anarkistimerkki

Anarkistimerkki on anarkismista usein käytetty symboli. Merkki koostuu O-kirjaimen sisällä olevasta A-kirjaimesta. Kirjaimet tulevat sanoista L’anarchie c’est l’ordre (Anarkia on järjestystä). Sitaatti on peräisin filosofi Pierre-Joseph Proudhon’lta, joka oli ensimmäinen itseään anarkistiksi kutsunut henkilö.The Anarchist Encyclopedia. Alkuperäisessä yhteydessä sitaatti on ”anarkia on järjestystä ilman valtaa”. Merkkiä käytetään laajasti logoissa, graffiteissa sekä punkmusiikin yhteydessä. == Katso myös == * Anarkismisymboliikka == Lähteet == Luokka:Anarkistinen kulttuuri Luokka:Symbolit it:A cerchiata no:Anarkisymbol
Maxim’s

Maxim’s on art nouveau -tyylinen ravintola Ranskassa Pariisin Rue de Royalilla. Maxim’s perustettiin belle époque -aikakauden aikana 7. huhtikuuta vuonna 1893. Ravintolan on noin 50 vuotta omistanut Vaudablen suku, ja 1960- ja 1970-luvuilla ravintolasta tuli kansainvälisen gastronomian keskus ja ranskalaisen keittön symboli. Maxim’s on Pariisin hienompia ja kalleimpia ravintoloita. Se on kuuluisa ruoastaan, palvelustaan ja kalleudestaan. Maxim’sissa on työskennellyt monia Michelin-tähdillä palkittuja ravintoloitsijoita. Nykyään Maxim’sin omistaa Pierre Cardin. Muita Maxim’s-ravintoloita on Monacossa, Genevessä, Brysselissä, Tokiossa, Shanghaissa ja Pekingissä. Ravintolaketjun pääkonttori sijaitsee Pariisissa. Luokka:Ravintolaketjut Luokka:Ravintolat Ranskassa Luokka:Pariisi
Saksan 6. armeija

Saksan 6. armeija () oli Wehrmachtin sotilasyksikkö, joka tunnetaan parhaiten sen osallistumisesta Stalingradin taisteluun. Armeija oli ainoa saksalainen armeija, joka saarrettiin ja käytännössä tuhottiin kolmesti toisen maailmansodan aikana. == Armeija 1939-1943 == Saksan 10. armeija nimettiin 10. lokakuuta 1939 uudelleen 6. armeijaksi. Vuosina 1939–1941 se osallistui taisteluihin länsirintamalla osana armeijaryhmiä A, B, C ja D. Kesäkuussa 1941 se liitettiin Etelän armeijaryhmään operaatio Barbarossaa varten. Se palveli itärintaman eteläisellä lohkolla osana armeijaryhmä B:tä kunnes lopulta antautui 2. helmikuuta 1943 puna-armeijalle Stalingradin taistelun päätteeksi. Stalingradissa 6. armeijan komentajana oli sotamarsalkka Friedrich Paulus, joka nimitettiin komentajaksi 20. tammikuuta 1941. Paulus oli aikaisemmin toiminut 6. armeijan esikuntapäällikkönä ja esikuntaupseerina OKH:ssa. === Taistelut === * Belgian valtaus * Gembloux’n taistelu * Taistelu Ranskasta * Umanin taistelu * Kiovan taistelu * Ensimmäinen Harkovan taistelu * Toinen Harkovan taistelu * Stalingradin taistelu === Komentajat === Armeijankomentajina olivat: *sotamarsalkka Walter von Reichenau 10. lokakuuta 1939 - *sotamarsalkka Friedrich Paulus 1. tammikuuta 1942 - == Armeija 1943-1944 == 6\. armeija perustettiin uudelleen komentajanaan Karl Hollidt. Se taisteli Ukrainassa ja Romaniassa osana Etelän ja Etelä-Ukrainan armeijaryhmiä. Se piiritettiin ja tuhottiin jälleen suuressa motissa Itä- Romaniassa elokuussa 1944. Tällä kertaa armeijan esikunta kuitenkin selviytyi. === Taistelut === * Toinen Jassy–Kishinev-offensiivi ===Komentajat=== Armeijankomentajina olivat: *kenraali Karl Hollidt 5. maaliskuuta 1943 - *kenraali Maximilian de Angelis 22. marraskuuta 1943 - *kenraali Karl Hollidt 19. joulukuuta 1943 - *kenraali Maximilian de Angelis 8. huhtikuuta 1944 - == Armeija 1944-1945 == Lokakuussa 1944 uudelleenkoottu Maximilian Fretter-Picon johtama 6. armeija saartoi ja tuhosi kolme puna-armeijan panssariarmeijakuntaa. Vuoden 1945 armeija vetäytyi taistellen Unkariin, jossa se osallistui operaatio Frühlingserwacheniin. Epäonnistuneen operaation jälkeen armeija puolustautui puna-armeijan suurhyökkäystä vastaan kärsien suuria tappioita. Sen rippeet vetäytyivät Itävaltaan, jossa se antautui amerikkalaisille joukoille 8. toukokuuta 1945. === Komentajat === Armeijankomentajina olivat: *Kenraali Maximilian Fretter-Pico 17. heinäkuuta 1944 - *Kenraali Hermann Balck 23. joulukuuta 1944 - 8. toukokuuta 1945 == Lähteet == 06
Walter Planckaert

pienoiskuva|Walter Planckaert Walter Planckaert (s. 8. huhtikuuta 1948) on belgialainen maantiepyöräilijä. Hänen veljensä Willy ja Eddy Planckaert ovat menestyneet samassa lajissa. Planckaert voitti muun muassa Amstel Gold Racen 1972, Flanderin ympäriajon 1976, Tour de Belgiquen 1977 sekä Kuurne-Brussels- Kuurnen 1973 ja 1979. Lisäksi hän voitti yhden etapin Ranskan ympäriajossa vuonna 1978. Luokka:Belgialaiset maantiepyöräilijät Luokka:Vuonna 1948 syntyneet Luokka:Elävät henkilöt
Kali Gandaki

Kali Gandaki on Gangesin sivujoki, joka sijaitsee suurimmaksi osaksi Nepalissa ja Intiassa. Se saa alkunsa Tiibetin Himalajalta lähellä Nepalin rajaa, josta se virtaa Nepalin keskiosien halki Intiaan laskien Gangesiin Patnan kaupungin lähellä. Joessa on toiminut vesivoimalaitos vuodesta 2002 lähtien. Sen teho on 144 megawattia. Oletetaan että Kali Gandaki oli olemassa ennen kun Himalaja nousi. Kun vuoret kohosivat joki uursi vähitellen uomansa yhä syvemmälle syventäen uomansa rotkoksi. Nykyisin Kali Gandakin rotko on maailman syvin, mikäli sen syvyys mitataan sitä ympäröivien Dhaulagirin (8 167 m) ja Annapurnan (8 091 m) massiivien huipuilta rotkon pohjalle (1 300–2 600 m merenpinnasta), on rotko noin kuuden kilometrin syvyinen. == Lähteet == == Aiheesta muualla == Luokka:Intian joet Luokka:Kiinan joet Luokka:Nepalin joet Luokka:Gangesin vesistö Luokka:Rotkot
Willy Planckaert

Willy Planckaert (s. 5. huhtikuuta 1944) on belgialainen maantiepyöräilijä. Hän kuuluu Planckaertin tunnettuun pyöräilysukuun; Eddy sekä Walter ovat veljiä ja Jo poika. Planckaert voitti muun muassa kaksi etappia Ranskan (1966) ja kolme Italian ympäriajossa (1967). Hän voitti Maillot vert'n 1966. Luokka:Belgialaiset maantiepyöräilijät Luokka:Vuonna 1944 syntyneet Luokka:Elävät henkilöt
Naxxar

Naxxar eli In-Naxxar on kaupunki Maltan saaren pohjoisosassa. Joulukuussa 2017 kaupungin väkiluvuksi arvioitiin 14 467\. Vuoden 2011 väestönlaskennassa sen asukasluku oli 12 875\. Sen pinta-ala on 11,6 neliökilometriä. Alueeseen kuuluvat Naxxarin keskusta, Sghajtarin alue, Santa Marija tax-Xaghra, San Pawl tat-Targa, Birguma, Maghtab, Salina, Bahar ic-Caghaq ja osa Madlienaa. Naxxarin kirkko on omistettu Voittojen Neitsyt Marialle. Häntä juhlitaan 8. syyskuuta. Naxxarissa järjestettiin aiemmin Maltan kansainväliset messut, mutta ne siirrettiin jokin aika sitten Ta' Qaliin. Naxxarin nähtävyyksiin kuuluu Palazzo Parisio. Seudulla toimiva Maltan kuuluisin liköörin valmistaja Zeppi’s valmistaa muun muassa Bajtra-likööriä.Naxxar Local CouncilNaxxar Travel Guide == Lähteet == == Aiheesta muualla == Luokka:Maltan kunnat
Eddy Planckaert

Eddy Planckaert (s. 22. syyskuuta 1958) on belgialainen maantiepyöräilijä. Hän on voittanut muun muassa Omloop Het Volkin (1984, 1985), Tour de Belgiquen (1984), Flanderin ympäriajon (1988) ja Pariisi–Roubaix'n (1990). Planckaert on lisäksi voittanut maillot vert'n Ranskan ympäriajossa vuonna 1988 sekä etappeja Pariisi–Nizza-ajossa. Myös Eddyn veljet Willy ja Walter Planckaert ovat menestyneet samassa lajissa. Luokka:Belgialaiset maantiepyöräilijät Luokka:Vuonna 1958 syntyneet Luokka:Elävät henkilöt
Jack Brooks

Jack Bascom Brooks (18. joulukuuta 1922 – 4. joulukuuta 2012) oli yhdysvaltalainen demokraattisen puolueen poliitikko. Hän syntyi Louisianassa, mutta muutti jo lapsuusvuosinaan Texasiin. Brooks palveli toisessa maailmansodassa merijalkaväessä. Hän oli John F. Kennedyn saattueessa, kun tämä salamurhattiin marraskuussa 1963. Hän istui Yhdysvaltain edustajainhuoneessa Teksasista vuosina 1947–1951 ja 1953–1995. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1922 syntyneet Luokka:Vuonna 2012 kuolleet
Kirkkojärvi (Muolaa)

Kirkkojärvi (vuodesta 1948 ) on järvi Karjalankannaksella Viipurin piirin Kyyrölän kunnan itäreunalla. Pohjois-etelä-suuntainen järvi on noin 10 kilometriä pitkä mutta hyvin kapea, leveimmilläänkin vain kilometrin. Vastarannalla on Käkisalmen piirin Punnuksen kunta. Suomelle kuuluessaan järvi sijaitsi Muolaan kunnassa. Järvi kuuluu Vuoksen vesistöön ja järven pinta on 16,2 metriä merenpinnan yläpuolella. Kirkkojärven eteläpäähän laskee Vuotjärvestä tuleva Härkäjoki. Kirkkojärven keskiosaan laskee idästä Himalanjoki, joka on Punnusjärven laskujoki. Kirkkojärven laskujoki, Kannilanjoki, saa alkunsa järven pohjoispäästä ja laskee Äyräpäänjärveen. Kirkkojärven länsirannalla sijaitsevat Retukylä, Hattula, Kirkkoranta (entisen Muolaan kirkonkylä) ja Koirala sekä itärannalla Peikola ja järven pohjoispäässä Kannila. Luokka:Luovutettujen alueiden järvet Luokka:Leningradin alueen järvet Luokka:Muolaa Luokka:Vuoksen alue
Sos Hajrapetjan

Sos Hajrapetjan (, , s. 12. syyskuuta 1959 Hrazdan, Armenian SNT) on armenialainen, Neuvostoliittoa edustanut, kilpauransa päättänyt maahockeypelaaja. Hajrapetjan kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia, ja Soulin kesäolympialaisissa 1988, missä se oli seitsemäs. Barcelonan kesäolympialaisissa 1992 Hajrapetjan edusti kymmenenneksi sijoittunutta yhdistynyttä joukkuetta. Vuoden 1984 kesäolympialaisia Neuvostoliitto boikotoi.Olympics at Sports-Reference.com Hajrapetjan saavutti myös EM-hopeaa vuonna 1983http://ussr-fieldhockey-euro1983.blogspot.com/. Hajrapetjanin poika Lvon Hajrapetjan on Armenian maajoukkueessa pelannut jalkapalloilija. == Lähteet == * Sos Hayrapetyan Bio, Stats, and Results Olympics at Sports- Reference.com === Viitteet === == Aiheesta muualla == Luokka:Neuvostoliittolaiset maahockeypelaajat Luokka:Neuvostoliittolaiset olympiamitalistit Luokka:Vuonna 1959 syntyneet Luokka:Elävät henkilöt
Gillian Ayres

Gillian Ayres OBE (3. helmikuuta 1930 – 11. huhtikuuta 2018British abstract artist Gillian Ayres dies aged 88) oli brittiläinen taidemaalari. Hän syntyi Lontoon Barnesissa ja opiskeli Camberwell School of Artissa vuoteen 1950. Ayresin tyyli on abstraktia, eikä teosten nimillä aina ole suoraa yhteyttä teosten sisältöön. Hänestä tehtiin vuonna 1986 Brittiläisen imperiumin ritarikunnan upseeri ja vuonna 1991 Kuninkaallisen akatemian jäsen. Ayres oli ehdolla Turner-palkinnon saajaksi vuonna 1989. ==Lähteet== Luokka:Englantilaiset taidemaalarit Luokka:Vuonna 1930 syntyneet Luokka:Vuonna 2018 kuolleet
Fedor von Bock

Fedor von Bock (3. joulukuuta 1880 – 4. toukokuuta 1945) oli saksalainen sotamarsalkka, joka toisen maailmansodan aikana komensi Wehrmachtin joukkoja Puolassa, Ranskassa ja itärintamalla. Von Bock komensi Moskovan taistelun aikana Saksan keskustan armeijaryhmää. Hän menetti komentonsa, kun saksalaiset epäonnistuivat Moskovan valloittamisessa. Etelän armeijaryhmän komentajan Walter von Reichenaun kuoltua 1942 sydänkohtaukseen von Bock nimitettiin armeijaryhmän komentajaksi tavoitteena Stalingradin valloitus. Adolf Hitler vapautti hänet tehtävistä, kun tavoitetta ei saavutettu. 4\. toukokuuta 1945 von Bock oli vaimonsa ja tyttärensä kanssa autossa matkalla Hampuriin, kun brittiläinen rynnäkköhävittäjä avasi tulen heidän autoaan kohti, ja von Bock perheineen sai surmansa. == Lähteet == == Aiheesta muualla == Luokka:Saksalaiset toisen maailmansodan sotilaat Luokka:Saksan sotamarsalkat Luokka:Saksalaiset toisessa maailmansodassa kaatuneet Luokka:Vuonna 1880 syntyneet Luokka:Vuonna 1945 kuolleet
Simon Špilak

Simon Špilak (s. 23. kesäkuuta 1986 Tišina, Slovenia) on slovenialainen maantiepyöräilijä. Hän kilpaili korkeimmalla ammattilaistasolla kausilla 2008–2019. Hän edusti Lampre-tallia vuosina 2008–2011 ja Katjuša-joukkuetta vuosina 2012–2019. Hän voitti kerran Tour de Romandien ja kahdesti Sveitsin ympäriajon. Špilakia pidettiin erittäin lupaavana ajajana jo amatöörivuosinaan, jolloin hän voittikin paljon kisoja. Hän on Slovenian mestari alle 19-vuotiaiden maantie- ja aika-ajossa vuodelta 2004. Hän on myös maansa alle 23-vuotiaiden mestari maantieajossa 2005. Špilak saavutti lisäksi MM-pronssia junioreiden maantieajossa Veronan MM-kilpailuissa 2004. Špilak sijoittui 2008 12:nneksi Pariisi–Nizzassa, viidenneksi De Pannen kolmen päivän ajossa ja yhdeksänneksi Flanderin ympäriajossa. Vuonna 2009 hän voitti kolmannen etapin Slovenian ympäriajossa. Vuoden 2010 Tour de Romandiessa hän voitti neljännen etapin iritioton jälkeen. Kokonaiskilpailussa hän sijoittui alun perin Alejandro Valverden jälkeen toiseksi, mutta nousi voittajaksi Valverden saatua takautuvasti kilpailukiellon 1. tammikuuta 2010 alkaen. Špilak voitti Tour de Romandiessa myös nuorten kilpailun. Saman vuoden Bayern Rundfahrt -kilpailussa hän oli kolmas. Spilak sijoittui Pariisi–Nizza-ajossa neljänneksi 2012 ja kuudenneksi 2013. Hän voitti GP Miguel Indurain -kilpailun 2013. Saman vuoden Baskimaan ympäriajossa hän oli neljäs. Tour de Romandiessa hän voitti neljännen etapin ja sijoittui kokonaiskilpailussa toiseksi 54 sekuntia Chris Froomelle hävinneenä. Saman vuoden vappuna hän voitti Rund um den Finanzplatz Eschborn–Frankfurt -kilpailun. Spilak sijoittui neljänneksi Baskimaan ympäriajossa 2014. Saman vuoden Tour de Romandiessa hän voitti kolmannen etapin ja sijoittui kokonaiskilpailussa toiseksi. Critérium du Dauphinéssa hän voitti viidennen etapin ja Arctic Race of Norwayssa kolmannen etapin. Vuonna 2015 hän sijoittui Pariisi–Nizza-ajossa kolmanneksi ja Tour de Romandiessa toiseksi. Hän voitti saman vuoden Sveitsin ympäriajon viiden sekunnin erolla Geraint Thomasiin. Hän ratkaisi voiton sijoituttuaan viimeisenä etappina ajetussa aika-ajossa toiseksi. Vuoden 2017 Sveitsin ympäriajon hän voitti 48 sekunnin erolla Damiano Carusoon. Hän voitti myös kilpailun seitsemännen etapin. Hän sijoittui kuudenneksi Sveitsin ympäriajossa 2018 ja 2019 sekä Kalifornian ympäriajossa 2019. == Lähteet == *Simon Špilak Cycling Archives -tietokannassa === Viitteet === Luokka:Slovenialaiset maantiepyöräilijät Luokka:Vuonna 1986 syntyneet Luokka:Elävät henkilöt
Ludu Daw Amar

Ludu Daw Amar (29. marraskuuta 1915 Mandalay, Burma, Brittiläinen Intia – 7. huhtikuuta 2008 Mandalay, Myanmar) oli burmalainen kirjailija, toimittaja ja poliittinen aktivisti. Amar julkaisi miehensä Ludu U Hlan kanssa siirtomaavaltaa vastustanutta Ludu Daily News -lehteä Burman ollessa vielä brittiläinen siirtomaa. Burman hallitus lakkautti lehden 1960-luvulla. Se ei kuitenkaan vaientanut Amaria, sillä hän antoi Burman, myöhemmin Myanmarin sotilasjunttaa arvostelevia haastatteluja elämänsä loppuun asti. Vielä vuoden 2007 mielenosoitusten aikaan Amar vaati hallitusta lopettamaan voimakeinojen käytön mielenosoittajia vastaan. Korkean ikänsä vuoksi hän todennäköisesti säilyi vapaana, vaikka joitakin toimittajia pidätettiin. Urallaan Amar käänsi kirjallisuutta ja kirjoitti kirjoja naisten asemasta ja Burman historiasta. Myanmarilaiset toimittajat, kirjailijat ja taiteilijat juhlivat vuosittain kunnianosoituksena Amarin syntymän muistopäivää. Amar kuoli sydänsairauteen 92-vuotiaana mandalaylaisessa sairaalassa. Hänellä ja hänen miehellään Ludu U Hlalla oli kaksi poikaa ja kaksi tytärtä.Min Zin, Ludu Daw Amar: Speaking Truth to Power, The Irrawaddy 30.11.2018 == Lähteet == Luokka:Myanmarilaiset kirjailijat Luokka:Ihmisoikeusaktivistit Luokka:Vuonna 1915 syntyneet Luokka:Vuonna 2008 kuolleet
Esko Mömmö

Esko Johannes Mömmö (12. heinäkuuta 1930 Rovaniemi – 2012)Kuollut: Esko Johannes Mömmö, 82 v., Haudattu: Rovaniemen IV hautausmaa, Kaupunkilehti Uusi Rovaniemi, n:o 75, sivu 8, julkaistu 24.10.2012, viitattu 2021-07-31Urheilumme kasvot Osa 1, Mömmö, Esko Johannes, sivu 773. Vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1979, viitattu 2021-07-31 oli suomalainen mäkihyppääjä. Hän oli ensimmäisiä aerodynaamisen tyylin käyttäjiä. Tästä hänet on palkittu Kansainvälisen Hiihtoliiton, Länsi-Saksan Hiihtoliiton ja Ounasvaaran Hiihtoseuran kultaisilla ansiomerkeillä. Ounasvaaran Hiihtoseuraa edustanut Mömmö sijoittui Falunin MM-kisojen 1954 mäkihyppykilpailuissa 47:nneksi kaaduttuaan ensimmäisen hyppynsä. Vuonna 1953 hän voitti Falunin ja Ounasvaaran mäkikilpailut, saavutti SM-hopeaa Matti Pietikäisen takana ja sijoittui Salpausselän Kisoissa kuudenneksi. Vuonna 1956 hän kilpaili Yhdysvalloissa ja voitti kahdeksasta kilpailustaan kuusi. Mömmö hyppäsi 8. tammikuuta 1954 Italiassa Gallion mäkikilpailussa Pietikäisen jälkeen toiseksi. == Lähteet == * === Viitteet === Luokka:Suomalaiset mäkihyppääjät Luokka:Vuonna 1930 syntyneet Luokka:Vuonna 2012 kuolleet
Vladan Alanović

Vladan Alanović (s. 3. heinäkuuta 1967 Zadar, Jugoslavia) on kroatialainen kilpauransa päättänyt koripalloilija. Alanović voitti Kroatian maajoukkueessa olympiahopeaa Barcelonassa 1992. Atlantassa 1996 Kroatia sijoittui seitsemänneksi.Olympics at Sports-Reference.com MM-kilpailuista Alanović voitti Kroatian joukkueessa pronssia Kanadassa 1994 ja EM-kilpailuista pronssia vuosina 1993 ja 1995.archive.fiba.com == Lähteet == * Vladan Alanović Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Kroatialaiset koripalloilijat Luokka:Kroatialaiset olympiamitalistit Luokka:Vuonna 1967 syntyneet Luokka:Elävät henkilöt
John E. Walker

John Ernest Walker (s. 7. tammikuuta 1941 Halifax, Englanti) on brittiläinen kemisti. Hän sai Nobelin kemianpalkinnon vuonna 1997 ATP:n synteesimenetelmän keksimisestä. Walker jakoi palkinnon Paul D. Boyerin ja Jens Christian Skoun kanssa. Walker suoritti alemman korkeakoulututkinnon Oxfordin yliopistossa. Hän aloitti peptidien tutkimisen Edward Abrahamin kanssa vuonna 1965 ja sai filosofian tohtorin arvon vuonna 1969. Tänä aikana hän kiinnostui molekyylibiologiasta. Vuosina 1969–1971 Walker työskenteli Wisconsin-Madisonin yliopistossa ja vuosina 1971–1974 Ranskassa. Hän tapasi Frederick Sangerin vuonna 1975 Cambridgen yliopistossa. Tapaaminen johti kutsuun töihin molekyylibiologian ja lääketieteen neuvostoon. Aluksi Walker tutki proteiineja, joiden jälkeen hän siirtyi tutkimaan mitokondrion geneettisen koodin yksityiskohtia. Yhdessä Boyerin kanssa Walker selvitti ATP:n synteesin entsymaattisen mekanismin.Sir John Walker Encyclopedia Britannica == Lähteet == Luokka:Brittiläiset kemistit Luokka:Nobelin kemianpalkinnon saajat Luokka:Copley-mitalin saajat Luokka:Vuonna 1941 syntyneet Luokka:Elävät henkilöt
Mainza Chona

Mainza Mathias Chona (1930 – 11. joulukuuta 2001) oli sambialainen poliitikko. Hän toimi maansa pääministerinä vuosina 1973–1975 ja 1977–1978. Chona toimi lisäksi muun muassa varapresidenttinä, oikeusministerinä, UNIP-puolueen johtajana ja vuosina 1984–1989 Sambian suurlähettiläänä Kiinaan. Chonan alkuperäinen nimi oli Sikaye Chingula Namukamba, mutta hän otti isänsä, päällikkö Chonan nimen sukunimekseen opiskellessaan Lontoossa. Hän oli ensimmäinen sambialainen joka luki oikeustieteen tutkinnon,ja hänen tyttärestään tuli myöhemmin korkeimman oikeuden tuomari. Chona kuoli saadessaan dialyysiä johannesburgilaisessa sairaalassa Etelä-Afrikassa. == Lähteet == Luokka:Sambian pääministerit Luokka:Vuonna 1930 syntyneet Luokka:Vuonna 2001 kuolleet
Frank Mascara

Frank R. Mascara (19. tammikuuta 1930 Belle Vernon, Pennsylvania – 10. heinäkuuta 2011 Monongahela, Pennsylvania) oli yhdysvaltalainen demokraattisen puolueen poliitikko. Hän istui liittovaltion edustajainhuoneen jäsenenä Pennsylvanian 20. vaalipiiristä vuosina 1995–2003. Kaikkiaan Mascara vietti edustajainhuoneessa neljä kautta. Hän ei saanut seuraajaa, sillä 20. vaalipiiri sellaisenaan lakkautettiin hänen viimeisen kautensa jälkeen. Vuoden 2002 vaaleihin hän pyrki puolueensa ehdokkaaksi Pennsylvanian 12. vaalipiiristä, mutta hävisi John Murthalle. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1930 syntyneet Luokka:Vuonna 2011 kuolleet
Walter Motz

Walter Motz (22. maaliskuuta 1909 Steinbach – ?) oli saksalainen maastohiihtäjä, joka voitti hopeaa 4×10 kilometrin viestikilpailusta Sollefteån MM-kisoista 1934 Josef Schreinerin, Willy Bognerin ja Herbert Leupoldin kanssa. == Lähteet == Luokka:Saksalaiset maastohiihtäjät Luokka:Vuonna 1909 syntyneet Luokka:Kuolinvuosi puuttuu
Puuleopardit

PuuleoparditNeofelis Nisäkäsnimistötoimikunta (Neofelis) on kissaeläimiin kuuluva nisäkässuku, johon kuuluu kaksi lajia: puuleopardi ja borneonpuuleopardi. Borneonpuuleopardia pidettiin alun perin puuleopardin alalajina, mutta nykyisin se luokitellaan omaksi lajikseen. Suvun lajit poikkeavat muista suurista kissaeläimistä kallon muotonsa osalta. ==Lähteet== Luokka:Kissaeläimet
Joe Sestak

Joseph A. "Joe" Sestak, Jr. (s. 12. joulukuuta 1951 Secane, Pennsylvania) on yhdysvaltalainen demokraattisen puolueen poliitikko. Hän palveli ennen kongressiuraansa pitkään Yhdysvaltain laivastossa. Sestak toimi kaksi kautta, 3. tammikuuta 2007 – 3. tammikuuta 2011, Yhdysvaltain edustajainhuoneen jäsenenä. Hän edusti Pennsylvanian seitsemättä vaalipiiriä. Hän ei pyrkinyt kolmannelle kaksivuotiskaudelle vuonna 2010, vaan lähti tavoittelemaan paikkaa Yhdysvaltain senaatissa. Hän voitti toukokuussa 2010 järjestetyissä demokraattien esivaaleissa pitkäaikaisen senaattorin Arlen Specterin, mutta hävisi marraskuun 2010 senaatinvaaleissa republikaani Pat Toomeylle. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yhdysvaltalaiset amiraalit Luokka:Vuonna 1951 syntyneet Luokka:Elävät henkilöt
Kryovulkanismi

Kryovulkanismi (kryo = jääkylmä; vulkanus = tulivuori) on vulkaaninen ilmiö, jota tapahtuu vain erittäin kylmissä lämpötiloissa. Sulan kiviaineksen sijaan jäätulivuorista purkautuu nestemäistä vettä, metaania, ammoniakkia tai rikkidioksidia. Kryovulkanismia ja jäätulivuoria pidettiin pitkään niin omalaatuisena ilmiönä, että sellaisten mahdollisuutta ei edes ajateltu ennen Voyager-aluksia, jotka ottivat Jupiterin ja Saturnuksen kuista kuvia, joissa näytti olevan muun muassa laavatasankoja ja tulivuorimaisia vuoria ja kraatereita. Voyager 2 havaitsi vuonna 1989 Neptunuksen Triton-kuusta kahdeksan kilometriä korkean vesisuihkun. Siihen asti oltiin ajateltu, että Aurinkokunnan ulompien planeettojen jäiset kuut olisivat kiinteitä. Vulkanismi tarvitsee sulan kerroksen, joka käyttäytyy kuin Maan vaippa. Vaikka ulointen planeettojen kuiden pinta onkin jäässä, niiden sisällä on sula kerros. Tämä on syntynyt vuorovesivoimien takia, sillä kuita vetävät puoleensa sekä niiden emoplaneetat että planeetan muut kuut. Tämän seurauksena kuita vääntävät useasta suunnasta tuleva voimat, mikä pitää niiden sisäkerroksen osittain sulana. Jäisen pinnan ja kivisen ytimen välissä on useita kilometriä syvä meri. Ulkoplaneettojen kuiden neste on pääosin vettä, mutta siihen on liuennut erilaisia materiaaleja. Jupiterin ja Saturnuksen kuissa on jonkin verran ammoniakkia ja suoloja muttei juurikaan muita alueita. Niissä purkautuvan aineksen viskositeetti on matala, joten purkaukset ovat rauhallisia ja niistä syntyy samantapaisia laaksoja kuin Maan maarit. Uranuksen ja Neptunuksen kuissa on puolestaan selvästi enemmän ammoniakkia ja metanolia, jotka tekevät magmasta sitkaampaa. Niissä muodostuu helpommin laavakupoleja, ja niiden purkaukset ovat räjähdysmäisiä. Saturnuksen Enceladus-kuun kryovulkanismia tutkittiin vuonna 2006, kun Cassini-Huygens-avaruusluotain otti kuvia ainakin 20 jääsuihkusta. Vesisuihkuja on havaittu myös Tritonilta ja Europalta. Tritonilla on myös laajoja sileitä ja kraaterittomia alueita, kuten Cipango Planum, joka on tasoittunut levinneen kryolaavan ansiosta. Jäätulivuoria saattaa olla myös Titanilla. == Lähteet == Luokka:Astrogeologia Luokka:Vulkanologia
Collin Mitchell

Collin Mitchell (s. 23. syyskuuta 1969) on kanadalainen curling-pelaaja, hän voitti hopeaa 1998 Talviolympialaisista Naganosta Paul Savagen, Mike Harrisin, Richard Hartin ja George Karrysin kanssa. Luokka:Kanadalaiset curlingpelaajat Luokka:Kanadalaiset olympiamitalistit Luokka:Vuonna 1969 syntyneet Luokka:Elävät henkilöt
Michael Glos

Michael Glos (14. joulukuuta 1944 Brünnau) on saksalainen poliitikko (CSU). Hän toimi Merkelin I hallituksen talous- ja teknologiaministerinä 22. marraskuuta 2005 – 10. helmikuuta 2009. Hän erosi tehtävästä omasta pyynnöstään ennen kauden loppua. Glos oli edustajana Saksan liittopäivillä vuodesta 1976 vuoteen 2013, jolloin hän jättäytyi politiikasta. Vuosina 1993–2005 hän toimi CSU:n parlamenttiryhmän puheenjohtajana. Glos on ollut CDU:n baijerilaisen sisarpuolueen CSU:n jäsen vuodesta 1970. Poliittisen uransa alkuaikoina hän toimi aktiivisesti CSU:n alueosastoissa ja avustajana CDU:n/CSU:n parlamenttiryhmässä. ==Lähteet== ==Aiheesta muualla== * Glos Bundestagin sivulla Luokka:Saksalaiset kristillisdemokraattiset poliitikot Luokka:Saksan ministerit
Paul Savage

Paul Savage (s. 25. kesäkuuta 1947 Toronto) on kanadalainen curling-pelaaja, hän on voittanut urallaan hopeaa 1998 Talviolympialaisista ja maailmanmestaruuden vuonna 1983. Luokka:Kanadalaiset curlingpelaajat Luokka:Kanadalaiset olympiamitalistit Luokka:Vuonna 1947 syntyneet Luokka:Elävät henkilöt
Reggie Lewis

Reggie Lewis (21. marraskuuta 1965 – 27. heinäkuuta 1993) oli yhdysvaltalainen koripalloilija. Hän syntyi Marylandin Baltimoressa ja pelasi yliopistotasolla Northeastern Universityssa Bostonissa, Massachusettsissa. Lewis pelasi NBA:ssa vuodesta 1987 ja osallistui tähdistöotteluun 1992. Hänen seuransa oli Boston Celtics. Lewis menehtyi sydämen petettyä yllättäen 27 vuoden iässä. Hänen pelipaitansa numero 35 on Boston Celticsin jäädyttämä. == Lähteet == Luokka:Yhdysvaltalaiset koripalloilijat Luokka:Vuonna 1965 syntyneet Luokka:Vuonna 1993 kuolleet
George Karrys

George Karrys (s. 15. helmikuuta 1967 Toronto) on kanadalainen curling- pelaaja, hän voitti Paul Savagen, Mike Harrisin, Richard Hartin ja Collin Mitchellin kanssa hopeaa Naganon olympialaisista 1998. Luokka:Kanadalaiset curlingpelaajat Luokka:Kanadalaiset olympiamitalistit Luokka:Vuonna 1967 syntyneet Luokka:Elävät henkilöt
Richard Hart

Richard Hart (s. 14. lokakuuta 1968) on kanadalainen curling-pelaaja, hän voitti hopeaa 1998 Talviolympialaisista Naganosta Paul Savagen, Mike Harrisin, Collin Mitchellin ja George Karrysin kanssa. Hän voitti myös maailmanmestaruuden kotikisoissaan Edmontonissa vuonna 2007. Luokka:Kanadalaiset curlingpelaajat Luokka:Kanadalaiset olympiamitalistit Luokka:Vuonna 1968 syntyneet Luokka:Elävät henkilöt
Mike Harris

Mike Harris (s. 9. kesäkuuta 1967) on kanadalainen curling-pelaaja, hän voitti hopeaa Talviolympialaisista 1998 Naganosta Paul Savagen, Richard Hartin, Collin Mitchellin ja George Karrysin kanssa. Luokka:Kanadalaiset curlingpelaajat Luokka:Kanadalaiset olympiamitalistit Luokka:Vuonna 1967 syntyneet Luokka:Elävät henkilöt
L.A.M.B.

L.A.M.B on yhdysvaltalaisen laulaja Gwen Stefanin perustama vaatemerkki. Yhtiön tuotteita myydään maailmanlaajuisesti 275 myymälässä"L.A.M.B To Make $90 Million By End Of Year" . Yhtiön liikevoitto oli vuonna 2007 90 miljoonaa Yhdysvaltain dollaria."Gwen Stefani keeps close tabs on L.A.M.B.(Company overview)" . Stefani itse on kertonut yrityksen nimen tulleen hänen edesmenneen koiransa Meganin kutsumanimestä "lamb", koska se seurasi omistajaansa joka paikkaan kuin karitsa. Myös ensimmäinen soololevy nimettiin samasta syystä. Vaatemerkki on saavuttanut laajan suosion myös julkisuuden henkilöiden parissa. Stefanin itsensä lisäksi muun muassa Teri Hatcher, Nicole Kidman ja Paris Hilton käyttävät L.A.M.B.in vaatteita. Kuuluisista muotilehdistä W, Marie Claire, Elle, Lucky ja InStyle ovat käyttäneet julkaisuissaan L.A.M.B.in vaatteita."Gwen Stefani: just a girl with a new fashion line" ==Lähteet== ==Aiheesta muualla== *Viralliset kotisivut *Videoita muotitapahtumista *L.A.M.B tuotteiden kuvia Luokka:Vaatemerkit
Antsirabe

Antsirabe on kolmanneksi suurin kaupunki Madagaskarilla ja Vakinankaratran alueen pääkaupunki. Sen asukasluku vuonna 2014 on noin 224 900. Kaupunki sijaitsee 1500 metrin korkeudessa, joten sen ilmasto on melko kylmä. Kaupungin perustaja on norjalainen lähetyssaarnaaja, joka perusti sinne kuntoutuskeskuksen alueen ilmaston vuoksi. Kaupungin nimi tarkoittaa "paikkaa, jossa on paljon suolaa". ==Kuvia== Kuva:Antsirabe - rue principale02.JPG|Pääkatu Kuva:Antsirabe - église.JPG|Katedraali Kuva:Antsirabe - hôtel des Thermes.JPG|Hôtel des Thermes == Lähteet == == Aiheesta muualla == Luokka:Madagaskarin kaupungit
Barban

Barban on kylä Istrian niemimaalla, Kroatiassa. Se sijaitsee 28 kilometriä Pulasta koilliseen. == Lähteet == * Istria on the Internet - Cities, Towns & Hamlets - Barban / Barbana == Aiheesta muualla == * Barban municipality official website Luokka:Kroatian kunnat
Vyörytys

Vyörytys on sotilaskäsite, joka kuvaa vihollisen tukikohdan valloittamista. Vyörytyksessä vihollisen tukikohdan taisteluhaudat, pesäkkeet ja tuliasemat valloitetaan ja vihollinen tuhotaan. Vyörytys on vaarallista ja mahdollisesti runsaita tappioita aiheuttavaa sotilastoimintaa. Vyöryttävä joukko varustautuu raskaasti konetuliasein, liekinheittimin sekä sokaisu-, paine- tai sirpalekranaatein. Tyypillistä vyörytykselle on tulitukiosaston käyttö. Sen tehtävänä on estää vihollisen vahvistusten paikalletulo sekä puolustajien pakeneminen. Suomen kirjallisuushistorian kuuluisin kuvaus vyörytyksestä tapahtuu Väinö Linnan kirjassa Tuntematon sotilas. Alikersantti Rokka vyöryttää vänrikki Kariluodon kanssa vihollisen tukikohdan käyttämällä käsikranaatteja ja konepistoolia. Sotahistoriassa usein siteerattu vyörytys tapahtuu Normandian maihinnousun yhteydessä Brécourtin kartanon läheisyydessä. Tuolloin luutnantti Richard Winters vyörytti vahvennetun ryhmän kanssa saksalaisen haupitsipatterin tuliasema-alueen. Vain 13 laskuvarjojääkärin onnistui tuhota patterin kaikki neljä haupitsia ja aiheuttaa viholliselle noin 30 miehen tappiot. luokka:Taistelutekniikka
Harmaa vaihe

Harmaa vaihe eli valmisteleva vaihe on nykyaikaisen sodankäynnin käsite, joka kuvaa välittömästi strategista iskua edeltävää toimintaa. Harmaan vaiheen aikana vihollisen joukkoja on saapunut kohdemaahan ja he harjoittavat siellä sabotaasitehtäviä ja levittävät disinformaatiota. Harmaaseen vaiheeseen kuuluu myös kohdemaan diplomaattinen ja sotilaallinen painostus johon saattaa liittyä rajaloukkauksia sekä muita provokaatioita. == Lähteet == Luokka:Sodankäynti
Fianarantsoa

Fianarantsoa on kaupunki Madagaskarin sisämaassa maan eteläosissa. Fianarantsoa on Haute Matsiatran alueen pääkaupunki. Kaupungin perustivat merinat 1800-luvun alussa hallinnolliseksi pääkaupungiksi vallatulle Betsileon kuningaskunnalle. Kaupunki sijaitsee keskimäärin 1 200 metriä meren pinnan yläpuolella. Sen asukasluku on 195 500 (2014). Kaupungin nimi tarkoittaa "hyvää koulutusta" malagassiksi. ==Kuvia== Kuva:Fianarantsoa 02.jpg|Katu Fianarantsoassa Kuva:Fianarantsoa 01.jpg == Lähteet == ==Aiheesta muualla== Luokka:Madagaskarin kaupungit
Ed Macauley

Charles Edward "Ed" Macauley (22. maaliskuuta 1928 St. Louis, Missouri – 8. marraskuuta 2011 St. Louis, Missouri) oli yhdysvaltalainen koripalloilija, joka pelasi NBA:ssa kymmenen kautta. Ennen NBA:han siirtymistä Macauley pelasi yliopistotasolla Saint Louisin yliopistossa. Macauleyn NBA-seuroina olivat vuosina 1949–1959 St. Louis Bombers, Boston Celtics ja St. Louis Hawks. Hän oli NBA:n tähdistöottelun arvokkain pelaaja vuonna 1951. Huhtikuussa 1956 Macauley kaupattiin Celticistä Hawksiin, josta Celtics sai vastineeksi Bill Russell, jonka johdolla Celtics voitti 11 mestaruutta. Macauley voitti myös kertaalleen NBA-mestaruuden, 1958 Hawksissa. Macauley toimi myöhemmin St. Louis Hawksin päävalmentajana. Hänet on kelpuutettu Basketball Hall of Fameen ja St. Louis Walk of Fameen. Hänestä tuli vuonna 1989 katolisen kirkon diakoni. Macauley kuoli marraskuussa 2011. == Lähteet == Luokka:Yhdysvaltalaiset koripalloilijat Luokka:Yhdysvaltalaiset papit Luokka:Vuonna 1928 syntyneet Luokka:Vuonna 2011 kuolleet
Stan Albeck

Stan Albeck (17. toukokuuta 1931 – 25. maaliskuuta 2021 Tom Osborn. Former Spurs coach Stan Albeck dies at 89. San Antonio Express News. March 25, 2021.) oli yhdysvaltalainen koripallovalmentaja. Hän aloitti uransa yliopistotason valmentajana Michiganissa. Ammattilaistasolla Albeck toimi päävalmentajana Denver Rocketsissa (1970–1971), Cleveland Cavaliersissa (1979–1980), San Antonio Spursissa (1980–1983), New Jersey Netsissä (1983–1985) ja Chicago Bullsissa (1985–1986). Albeck oli ammattilaisseuran avustavana valmentajana vuonna 2001, jolloin hän sai osittaisen halvauksen aivoverenkiertohäiriön seurauksena. == Lähteet == Luokka:Yhdysvaltalaiset koripallovalmentajat Luokka:Vuonna 1931 syntyneet Luokka:Vuonna 2021 kuolleet
Vasaralaukaus

Vasaralaukaus (engl. Hammer, double tap) on ammuntatekniikka jossa ammutaan hyvin nopeasti kaksi laukausta samaan maaliin. Tekniikka on kehitetty jotta maaliin saataisiin mahdollisimman iso shokkivaikutus mahdollisimman pienellä alueella. Kahta laukausta käytetään koska kolmannen laukauksen jälkeen aseen rekyyli tekee osumisesta epätodennäköistä. Joissain aseissa on erillinen purske-moodi jolloin vasaralaukauksia voi suorittaa automaattisesti. Luokka:Aseet
Anne Kukkohovi

Anne Kukkohovi (o.s. Laaksonen, s. 3. lokakuuta 1970 Vaasa) on suomalainen entinen malli. == Ura == Kukkohovi työskenteli mallina 1990–1998 sekä Suomessa että ulkomailla muun muassa Englannissa, Japanissa, Saksassa ja Ruotsissa. Mallin uran jälkeen hän työskenteli art directorina mainostoimistoissa DDB Helsinki, Dynamo Advertising ja Hasan & Partners. Mainostoimistosta Kukkohovi siirtyi yksityisyrittäjäksi ja perusti yhdessä miehensä kanssa Supersuper Oy:n joka tarjoaa luovan suunnittelun asiantuntijapalveluja markkinointiviestinnän, PR:n ja viihdeteollisuuden aloille. Kukkohovi on tunnettu myös televisiojuontajana Sinun unelmiesi tähden -sarjassa 1990-luvun puolivälissä ja vuosina 2008–2012 sarjassa Suomen Huippumalli haussa. Vuosina 2013–2014 sekä vuonna 2017 hän on juontanut Koko Suomi leipoo -ohjelmaa. Docendo julkaisi syksyllä 2019 Emilia Salorannan kirjoittaman Kukkohovin elämäkerran Päin punaista: Anne Kukkohovin kyydissä 24/7.Anne Kukkohovi joutui itsenäistymään liian varhain: "Kävelin päiväkotiin yksin 4-vuotiaana ja keksin kotiintuloaikoja" Yle, 2019 == Yksityiselämä == Kukkohovi oli naimisissa vuosina 2001–2018 Joni Kukkohovin kanssa ja heillä on avioliiton alkuaikana syntynyt poika. Kukkohovi on kertonut käyttäneensä malliuransa aikana kannabista ja ekstaasia. Hän on kertonut pitävänsä myös naisista. == Lähteet == *Nelonen: Anne Kukkohovi juontaa Suomen Huippumalli haussa -sarjan *Plaza: Anne Kukkohovi juontaa Suomen Huippumalli haussa -sarjan *MTV3: Anne Kukkohovi juontaa Koko Suomi leipoo -sarjan === Viitteet === == Aiheesta muualla == *Anne Kukkohovin kotisivu Luokka:Suomalaiset mallit Luokka:Vuonna 1970 syntyneet Luokka:Elävät henkilöt
Antonio Pettigrew

Antonio Pettigrew (3. marraskuuta 1967 – 10. elokuuta 2010) oli yhdysvaltalainen pikajuoksija. Hän voitti Tokion MM-kisoissa 1991 maailmanmestaruuden 400 metrin juoksussa ja hopeaa 4 × 400 metrin viestissä. Toukokuussa 2008 Pettigrew myönsi käyttäneensä dopingia uransa aikana. Tunnustuksensa jälkeen Pettigrew sai kahden vuoden kilpailukiellon ja hän menetti Sydneyn olympialaisten pitkän viestin olympiakullan ja vuosien 1997, 1999 ja 2001 MM-kisojen viestikullat. Kaikki Pettigrew'n 1. tammikuuta 1997 jälkeen tekemät tulokset hylättiin. Vuonna 1998 Pettigrew oli mukana Yhdysvaltain viestijoukkueessa, joka juoksi 4×400 metrin maailmanennätyksen 2.54,20, mutta tulos mitätöitiin Pettigrew'n dopingtunnustuksen jälkeen. Joukkueessa juoksivat Jerome Young, Pettigrew, Tyree Washington ja Michael Johnson. Pettigrew löydettiin kuolleena autostaan 10. elokuuta 2010. Kuolinsyyksi ilmoitettiin myöhemmin difenhydramiini-nimisen antihistamiinin yliannostus. == Lähteet == == Aiheesta muualla == * Luokka:Yhdysvaltalaiset pikajuoksijat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1967 syntyneet Luokka:Vuonna 2010 kuolleet
Tila Tequila

Thien Thanh Thi Nguyen, taiteilijanimeltään Tila Tequila (s. 24. lokakuuta 1981) on yhdysvaltalainen malli, laulaja, televisiopersoona ja näyttelijä. Hän syntyi Singaporessa, jonne hänen vanhempansa olivat paenneet Vietnamin sodan jaloista. Tequila aloitti uransa 18-vuotiaana Playboy-lehden mallina. Hän on sittemmin esiintynyt lukuisissa tunnetuissa lehdissä, kuten Stuffin kannessa. Hän saavutti suuren suosion MySpace-sivustolla ja vuonna 2006 Time kutsui häntä "MySpacen kuningattareksi". MTV esitti vuonna 2007 biseksuaaliteemaista A Shot at Love with Tila Tequila tosi-tv -sarjaa, jossa hän näytteli pääosassa. Tequila on itse biseksuaali.http://www.mtv.com/ontv/dyn/tila_tequila/cast_member/cast_member.jhtml?personalityId=8991 Tequila esiintyi sivuroolissa elokuvassa Voitte suudella sulhasta (2007). Tequila on tehnyt useita itsemurhayrityksiä. Vaikka hänestä on myöhemmin tullut uskova kristitty, hän on kritisoinut kirkkojen homofobisina pitämiään ennakkoasenteita.Christian Post Tequila on myös puolustanut valheellisen historiankirjoituksen uhrina pitämäänsä ja Saksan pelastajaksi kuvailemaansa Adolf Hitleriä sekä osallistunut äärioikeistolaisen alt-right-liikkeen toimintaan. Twitter poisti Tequilan tilin toistuvien rasististen viestien vuoksi.Tila Tequila goes on racist rant, professes love for Hitler, Toronto Sun, 3.11.2016NY Daily News Yhdysvaltain presidentinvaaleissa vuonna 2016 Tequila kampanjoi aktiivisesti Donald Trumpin valinnan puolesta.Ibtimes.com Tequilan kihlattu Casey Johnson kuoli vuonna 2010 hoitamattomaan diabetekseen ja sitä seuranneeseen ketoasidoosiin. Tequilalla on kaksi lasta, vuosina 2014 ja 2018 syntyneet tyttäret. Vuonna 2015 Tequila osallistui Yhdysvalloissa julkkisten Big Brotheriin, josta hänet kuitenkin poistettiin jo parin päivän kuluttua kun hänen äärioikeistolaiset kommenttinsa olivat tulleet tuotantoyhtiön tietoon. == Lähteet == Luokka:Yhdysvaltalaiset mallit Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt Luokka:Seulonnan keskeiset artikkelit